**Շարլոտա Կոման** (անգլ.՝ Charlotte Coman, ամբողջական անունը՝ *Charlotte Buell Coman*, 1833[…], Waterville, Օնեյդա շրջան, Նյու Յորք, ԱՄՆ - նոյեմբերի 11, 1925(1925-11-11), Յոնկերս, Վեստչեստեր շրջան, Նյու Յորք, ԱՄՆ), ամերիկացի նկարիչ։

Կենսագրություն
--------------

Ծնվել է 1833 թվականին Նյու Յորք նահանգի Ուոթերվիլ քաղաքում՝ մի ընտանիքում, որն ուներ կաշեգործության գործարան և կոշիկի ֆաբրիկա։

Ամուսնանալուց հետո ամուսնու հետ տեղափոխվել է Այովա Սիթի, այնուհետև՝ Վայրի արևմուտք։ Ամուսնու մահից մի քանի տարի անց վերադարձել է հայրենիք։ Շարլոտան սկսել է տառապել լսողության կորստով և 40 տարեկան հասակում գրեթե ամբողջությամբ կորցրել է այն։ 

Շարլոտա Կոմանը մինչև 40 տարեկան հասակը ընդհանրապես չի զբաղվել գեղանկարչությամբ։ Նյու Յորքում սովորել է բնանկարիչ Ջեյմս Բրևուրտի մոտ, ապա Փարիզում՝ Էմիլ Վերնիեի մոտ։ Վերնիեի հետ սովորել է ջրաներկի հետ աշխատել բաց երկնքի տակ. նկարել է Ֆրանսիայի և Հոլանդիայի գյուղական շրջաններ կատարած շրջագայությունների ժամանակ։ Հոլանդիայում Շարլոտան մնացել է վեց տարի։ Ցուցադրվել է Փարիզյան սալոնում։ Նրա փարիզյան արվեստանոցում բռնկված հրդեհը ոչնչացրել է այդ տարիների աշխատանքները։ Կոմանի ստեղծագործության վրա ազդել են Բարբիզոնյան դպրոցի նկարիչները, հատկապես Ժան Բատիստ Կամիլ Կորոն և Շառլ-Ֆրանսուա Դոբինյին։

Վերադառնալով Նյու Յորք՝ նկարիչը կենտրոնացել է ամերիկյան բնապատկերները տոնալիզմի ոճով նկարելու վրա։ Նրա նկարները հիմնված են եղել էսքիզների վրա, որոնք արվել են Ֆլորիդա նահանգի Ադիրոնդակ զբոսայգում և Սենթ Օգաստին այցելությունների ժամանակ։ Իր աշխատանքների տակ նա ստորագրել է *«CB Coman»*։ Իր դարաշրջանի շատ նկարիչների նման Շարլոտա Կոմանը ևս օգտագործել է սկզբնատառեր իր սեռը թաքցնելու համար։ 

Իր աշխատանքները նա ցուցադրել է Դիզայնի ազգային ակադեմիայում, 1893 թվականին Չիկագոյի Գեղարվեստի պալատում (այժմ՝ Չիկագոյի գիտության և արդյունաբերության թանգարան), Իլինոյս նահանգի Կոլումբոսի համաշխարհային ցուցահանդեսում։ 

1905 թվականին Կոմանն արժանացել է Ամերիկացի նկարիչների միության *Shaw Memorial Prize* մրցանակին։ 1910 թվականին ընտրվել է Դիզայնի ազգային ակադեմիայի անդամ, ինչպես նաև եղել է Կին նկարիչների և քանդակագործների ազգային ասոցիացիայի, Նյու Յորքի ջրաներկով նկարողների ակումբի և *Art Workers' Club*-ի անդամ։

Մահացել է 1924 թվականի նոյեմբերի 11-ին Նյու Յորք նահանգի Յոնկերս քաղաքում։ 

* Որոշ աշխատանքներ
* 
* 
*

Ծանոթագրություններ
------------------

1. 1 2 3 4  RKDartists (նիդերլ.)
2. 1 2  Smithsonian American Art Museum person/institution ID
3. 1 2  CLARA — 2008.
4. 1 2 3 4  Directory of Southern Women Artists — The Johnson Collection.
5. ↑  Charlotte Buell Coman (1833—1924)
6. ↑  Rubinstein Charlotte Streifer (1982)։ *American Women Artists*։ Boston, MA: G.K. Hall & Co  `|url-access=` պարամետրը գոյություն չունի (օգնություն)
7. ↑  N.Y.) Metropolitan Museum of Art (New York (1965)։ *American Paintings: A Catalogue of the Collection of the Metropolitan Museum of Art* (անգլերեն)։ Metropolitan Museum of Art։ ISBN 9780870994395

Արտաքին հղումներ
----------------

* Charlotte Buell Coman
* Charlotte B. Coman
* Charlotte Buell Coman − Artist

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Չափորոշչային վերահսկողություն | VIAF: 309813663 · ULAN: 500330589 · WorldCat VIAF: 309813663 |

 |